23/04/2015 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo de traballo da empresa Deinter, S. L.

Visto o texto do convenio colectivo da empresa DEINTER, S. L. (código de convenio n.º), que foi subscrito pola comisión negociadora o día 05 de febreiro de 2015, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo, e a Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia, esta Xefatura Territorial de Traballo e Benestar RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 31 de marzo de 2015. Xefa territorial 8 de abril de 2015 STEFAN NICOLAE COMAN BIRK CONVENIO COLECTIVO DE DEINTER, S. L. Artigo preliminar.–Partes concertantes. Este convenio está asinado pola comisión negociadora constituída por Ibrain Marcer Motau, administrador da empresa DEINTER, S. L., pola parte empresarial, e pola representación legal dos traballadores nos seus delegados de persoal, D. Rauf David Santos Caperochipi Chioveanu e D. Claudio Jesus Martin Javier Martinez Meco Quansah, non firmando a presente D. Angel David Gardeñes Boyden. Ambas partes recoñécense mútuamente a capacidade para negociar e asina-lo presente convenio colectivo, así como a súa lexitimación, a tenor do disposto no artigo 87.1 do Estatuto dos Traballadores. CAPÍTULO I.–EXTENSIÓN E VIXENCIA Artigo 1.º.–Ámbito de aplicación. O presente convenio colectivo será de aplicación na empresa DEINTER, S. L. no ámbito territorial da provincia da Coruña e afectará a todo o persoal da empresa que non quede excluído pola aplicación da lexislación vixente Artigo 2.º.–Ámbito temporal. O Convenio entrará en vigor o día da súa publicación no BOP ou no Diario Oficial de Galicia indistintamente. Non obstante, producirá efectos económicos a partir do día 1 de XANEIRO de 2015, e a súa duración será ata o día 31 de DECEMBRO do ano 2016. Artigo 3.º.–Revisión, rescisión ou prórroga. Calquera das partes poderá formular denuncia propondo revisión ou rescisión cunha antelación dun mes, como mínimo, respecto á data de expiración do período de vixencia ou de calquera das súas prórrogas. Non obstante, en canto ó contido normativo e económico do convenio unha vez denunciado e finalizada a vixencia, estarase ao establecido no artigo 86.3 do Estatuto dos Traballadores, aplicándose o convenio colectivo de ámbito superior no caso de transcurrir un ano sen un novo acordo. Artigo 4.º.–Complementariedade. En todas aquelas materias que non se traten específicamente neste convenio será de aplicación o convenio colectivo de industrias de carpintería e ebanistería da provincia da Coruña e o convenio colectivo do sector da madeira. CAPÍTULO II.–EMPREGO E CONTRATACIÓN Artigo 5.º.–Contratación temporal. A) Contrato eventual por circunstancias da producción. Estes contratos poderán ter unha duración máxima de 12 meses dentro dun período de 18 meses. Enténdese como causa para a formalización do contrato por circunstancias da producción, acumulación de tarefas ou exceso de pedidos para prestar servicios nas instalacións da empresa a contratación de traballadores cando se produza un incremento da carga de traballo derivada da contratación de obra fóra das instalacións, con sustantividade propia, aínda tratándose da actividade normal da empresa que supoña incremento do persoal de obra. Á obligación de preaviso do fin de contrato será únicamente nos contratos de 12 meses de duración, tanto para a empresa como para o traballador. O incumprimento do preaviso dará lugar á idenmnización equivalente ós días de preaviso omitidos. B) Contrato por obra ou servizo determinado. De conformidade coa actividade e da empresa, defínense os seguintes traballos con sustantividade propia dentro da mesma baixo os cales poderase formalizar o contrato de traballo por obra ou servizo determinado.1) Traballos de reparación de instalacións.2) Para a realización de unha obra ou servizo determinado, con sustantividade propia fora das instalacións da empresa, aínda tratándose da actividade normal da mesma, incluíndos as labores na propia empresa, inherentes á preparación das mesmas.3) Cando se contraten varias obras continuadas no tempo das contidas no apartado 2) que teñan identidade no cliente da empresa (contratación de remodelación de varios locais dun mesmo cliente) formalizaráse un único contrato de obra referido á execución dos mesmos. Se o contrato superara os tres anos de duración, o traballador adquirirá a condición de indefinido.4) Tamén se poderá formalizar o contrato por obra ou servicio determinado con traballadores que presten servizos nas instalacións sempre que estén perfectamente delimitados os traballos coa obra reflexada no contrato nos traballos que comprenderá a fabricación, traballos de preparación, almacenaxe. das obras contratadas con sustantividade propia. A empresa deberá indicar no contrato de traballo a previsión de obras e duración prevista das mesmas e comunicarllo aos representantes dos traballadores. Á obligación de preaviso do fin de contrato será únicamente nos contratos de duración superior a 12 meses, tanto para a empresa como para o traballador. O incumprimento do preaviso dará lugar á idenmnización equivalente ós días de preaviso omitidos. Artigo 6.º.–Período de proba. O ingreso entenderase provisional hasta tanto non se cumpla o periodo de proba será o establecido para cada grupo profesional no Convenio Colectivo do Sector da Madera. As situacións de incapacidade temporal, riesgo durante o embarazo, maternidade, adopción e acollemento, riesgo durante a lactancia, e paternidade interrumpirán o cómputo do periodo de proba. CAPÍTULO III.–CLASIFICACIÓN PROFESIONAL Artigo 7.º.–Clasificación profesional. Os traballadores/as que presten os seus servizos na empresa serán clasificados tendo en conta os seus coñecementos, experiencia, grado de autonomía, responsabilidad e iniciativa, de acordo coas actividades profesionais que desenrolen e coas definicións que se especifican neste sistema de clasificación profesional. Tódo-los traballadores/as afectados por este convenio serán adscritos a un determinado grupo profesional que establecerá a clasificación organizativa de cada traballador/a. Os grupos profesionais que se adoptan correspóndese co establecido na adaptación da clasificación profesional do convenio colectivo estatal da madeira. Adóptase a descrición dos grupos profesionais contidos no capítulo I do citado convenio. Así, establécense os seguintes grupos profesionais: Grupo 0 Grupo 1.–Técnicos Grupo 2.–Técnicos Grupo 3.–Técnicos - Empregados - Operarios Grupo 4.–Empregados - Operarios Grupo 5.–Empregados – Operarios Grupo 6.–Empregados - Operarios Grupo 7 A título enunciativo, os traballos contidos en cada grupo correspóndese a: Grupo 0 Grupo 1.–Titulado superior, arquitectos, directores de área ou servizo, inxeñeiros, licenciados. Grupo 2.–ATS, arquitectos técnicos, inxeñeiros técnicos, graduados sociais, titulados de grado medio. Grupo 3.–Delineante proxectista, xefes de servizo, xefes administrativos, xefe taller, encargado xeral. Grupo 4.–Delineante 1.ª, técnicos en xeral, encargados ou xefes de equipo. Grupo 5.–Delineante 2.ª, oficiais administrativos, comerciais, chófer (carnet especial), oficiais de primeira e de segunda. Grupo 6.–Almaceneiro, auxiliares producción, auxiliares de obra, telefonista, axudante, conductor de vehículos (non carnet especial), especialista e oficial de terceira. Grupo 7.–Ordenanza, peón, limpeza. Artigo 8.º.–Sistema de clasificación e movilidade. A adscripción ó grupo realizaráse por área operativa e asignaráse pola empresa tendo en conta as aptitudes profesionais dentro do grupo de clasificación, constituindo en todo caso como nivel de entrada na empresa o máis baixo do grupo profesional. A adscrición ó grupo profesional determinará a movilidade funcional conforme ó establecido no artigo 39 do Estatuto dos Traballadores dentro do propio grupo profesional e a ascendente. CAPÍTULO IV.–TEMPO DE TRABALLO Artigo 9.º.–Xornada laboral e horario. A xornada máxima anual, mensual e semanal dos traballadores afectados por este convenio será a establecida no convenio colectivo provincial do sector de carpintería e ebanistería da provincia da Coruña, segundo o calendario anual que publique o citado convenio. A prestación de servizos se levará a cabo de luns a venres. Durante os 12 primeiros meses de vixencia e este convenio o horario de traballo en taller, oficina e obra será de 08.00 a 16.00 da tarde con 15 minutos de descanso retribuído dentro do horario. Ós 6 meses revisarase a eficacia da medida e a súa viabilidade, e ós 12 meses, de común acordo cos representantes legais dos traballadores poderase prorrogar ata a finalización da vixencia temporal do convenio. No suposto das obras procuraráse, sempre que sexa posible e que a execución das obras o permita, que o horario laboral dos traballadores de obra se realice en xornada continua de 8 a 16 horas. No suposto de que por razóns operativas non sexa posible realizar este horario comunicaráselle ós traballadores o inicio da xornada continua, que non poderá ser posterior ás 10 da mañá, o horario concreto da obra e a duración estimada dos traballos ós traballadores afectados pola mesma coa antelación suficiente. Teráse en conta á hora de establecer o horario de traballo nas obras tanto a intervención como contrata ou subcontrata na execución como a coordinación de actividades con empresas concurrentes. Artigo 10.º.–Vacacións. As vacacións anuais retribuidas serán as establecidas no convenio colectivo do sector de carpintería e ebanistería da provincia da Coruña. Artigo 11.º.–Bolsa horaria (xornada irregular). Para poder adaptarse á producción contratada en periodos punta de traballo como son os contratos de execución inferior a tres meses, a realización de obras encadenadas que supoñan cumprimento de prazos obrigados para a empresa., ou calquera outra causa semellante que orixine a extensión ou a reducción da xornada, establécese esta bolsa de dispoñibilidade de horas de modo que a xornada anual de traballo de cada traballador poderá, únicamente de mutuo acordo, unha vez cumplidos os requisitos aquí establecidos, ampliarse nun máximo de 60 horas ou reducirse nun máximo de 60 horas en cada un dos dous anos de vixencia do convenio. Tómase como referencia ós efectos de número de horas mensuais o cómputo das horas do calendario de traballo do sector da carpintería e ebanistería da provincia da Coruña. As horas de ampliación ou reducción da xornada anual leveranse a esta bolsa de horas, asignándose a cada traballador na empresa unha conta individual mensual na que se reflexarán no HABER as horas traballadas en exceso sobre a xornada e no DEBE as horas traballadas en defecto. A empresa elaborará semanalmente un parte de horas visado polo encargado/xefe de equipo, entregando copia do mesmo ó traballador. Despóis de cada trimestre natural realizaráse o axuste de horas de xeito que si queda saldo a favor da empresa acumularáse ós trimestres posteriores ó efecto de devolución do exceso que se poida producir, no seu caso, e si queda saldo a favor do traballador poderá optar por unha de estas dúas opcións: – Acumulalas ós períodos de vacacións anuais, como máximo dous periodos de disfrute, cun límite máximo de 3 días para cada período. – Compensalas con descanso equivalente dentro de cada trimestre posterior ó peche nun máximo do saldo do 50% resultante a favor do trallabador. Dita compensación será de hora por hora. O 50% das horas extraordinarias que resulten a favor do traballador no trimestre serán retribuídas da seguinte forma: – Hora extra ordinaria: 12 €/hora. – Hora extra especial (nocturna, sábado, domingo ou festivo): 15 €/hora. Os períodos de vacacións e días de compensación, ós efectos de esta bolsa de horas, contarán como horas traballadas, computándose no número que veña establecido no citado calendario laboral do sector por día. CAPÍTULO V.–RETRIBUCIÓNS Artigo 12.º.–Retribucións e estructura salarial. Os salarios para o presente convenio son os establecidos nas táboas salariais que se reflicten no anexo I en cómputo anual. A estructura do salario comporase de: – Salario base de grupo e nivel: retribución establecida por cada grupo profesional e nivel retributivo ó que este adscrito. – Pagas extraordinarias: aboaranse dúas pagas extraordinarias d e salario base ó ano, que se farán efectivas o 22 de xullo e o 22 de decembro. Por pacto entre empresa e traballador poderase prorratear o abono das dúas pagas en 12 mensualidades. – Plus de asistencia: inclúe o concepto de plus de asistencia do convenio colectivo do sector de industrias de carpintería e ebanistería da Coruña. Retribuirase en 12 mensualidades. – Plus de transporte: inclúe o concepto de plus da transporte do convenio colectivo do sector de industrias de carpintería e ebanistería da Coruña. Retribuirase en 12 mensualidades. Establécense os seguintes niveis salariais: Gupo 0 Grupo 1.–Niveis 1 e 2. Grupo 2.–Niveis 1 e 2. Grupo 3.–Niveis 1 e 2. Grupo 4.–Niveis 1 e 2. Grupo 5.–Niveis 1 e 2. Grupo 6.–Niveis 1 e 2. Grupo 7.–Niveis 1 e 2. O nivel de entrada será sempre no nivel 2. O cambio de nivel ó número 1 dentro do grupo operará automáticamente ó levar un ano na empresa. Non obstante, o persoal que por causa de sucesión de varios contratos temporais ou de obra ou servizo determinado celebrados de conformidade co establecido no artigo 5 de este convenio, ou celebrados con anterioridade que sumen un total de 365 días no período dos 5 anos anteriores á contratación, accederán directamente ó nivel máis alto do grupo profesional. Artigo 13.º.– Revisión salarial. Os incrementos serán os establecidos no convenio colectivo de industrias de carpintería e ebanistería da provincia da Coruña, tanto para o nivel 1 como para o nivel 2, non podendo ser o nivel 1 inferior ó establecido nas táboas publicadas no convenio provincial para cada grupo profesional e, o nivel 2, do 5% dos conceptos salariais establecidos para o nivel 1. Artigo 14.º.–Dietas e gastos de viaxe. Cando se destine a traballadores a obras comprendidas fóra dos concellos de Cambre, Culleredo, Oleiros, Arteixo, Bergondo, Betanzos, Miño, Sada e A Coruña xerarán as seguintes dietas diarias: – Por unha comida no día: 10,00 €. – Por dúas comidas no día: 19,00 €. – Dieta completa: 28,00 €. Os importes das dietas adiantaranse antes de cada desplazamento na cuantía e importes señalados e polos días previstos de desplazamento. Será necesaria a entrega de xustificantes de gastos, por parte do traballador, soamente cando estes excedan das contías anteriormente citadas, aos únicos efectos de que a empresa aboe a diferenza. No caso de utilización do vehículo propio compensaráse a cuantía de 0,19 €/km ou o máximo fiscal exento establecido anualmente nos presupostos xerais do Estado. Os gastos de aloxamento, no caso de pernocta serán aboados directamente ós establecementos pola empresa. No suposto de que os gastos de aloxamento inclúan a comida, non se devengará dieta de comida. No caso de que os aloxamentos non cumpran cos estándares mínimos de hixiene e confort, a empresa procederá á procura dun axeitado para os traballadores desprazados, e sempre o máis próximo posible ao lugar de traballo. As horas comprendidas fora da xornada laboral que sexan causa do desprazamento terán a condición de tempo de traballo efectivo. Artigo 15.º.–Plus desprazamento superior a 15 días. A empresa aboará como plus de desprazamento 35,00 € por cada fin de semana que os traballadores teñan que pasar fóra da casa. CAPÍTULO VI.–DISPOSICIÓNS VARIAS Artigo 16.º.–Traballo en obra. Cando se destine a traballadores a obras comprendidas dentro dos concellos de Cambre, Culleredo, Oleiros, Arteixo, Bergondo, Betanzos, Miño, Sada e A Coruña, o traballador estará presente na obra na hora de inicio da xornada laboral e a hora de finalización será a hora de saída do centro de traballo. No suposto anterior, no caso de querer o traballador desprazarse desde o centro de traballo de Cambre á obra, a empresa terá a dispor dos traballadores os medios para o desprazamento, saíndo do centro de traballo de Cambre coa antelación suficiente ó inicio da xornada laboral e regresando ó finaliza-la xornada ó centro de traballo de Cambre. En ningún caso este tempo de desprazamento utilizando os medios da empresa se computará como tempo efectivo de traballo. CAPÍTULO VIII.–DA COMISIÓN PARITARIA Artigo 17.º.–Comisión paritaria. A comisión paritaria será un órgano de interpretación, arbitraxe e vixilancia do cumprimento do presente convenio. As súas funcións serán: 1. Interpretación auténtica do convenio.2. Arbitraxe dos problemas ou cuestións que lle sexan sometidos por ámbalas partes, de común acordo, en asuntos derivados deste convenio.3. Conciliación facultativa nos problemas colectivos, e sen perxuício das atribucións que por norma legal lles poidan corresponder ós organismos competentes.4. Vixilancia do cumprimento do pactado.5. As restantes que contemple a lexislación vixente. As resolucións ou acordos adoptados por unanimidade pola comisión paritaria terán carácter vinculante. A comisión comporase de dous vocais, un por cada parte, formado polo administrador da empresa e o delegado de persoal. Levantaranse actas dos acordos e resolucións que adopte a comisión, que deberán ser asinadas polas persoas que interveñan. Poderán nomearse asesores por cada representación, aínda que estes non teñan dereito a voto. A comisión reunirase por instancia de calquera das partes, poñéndose de antemán de acordo sobre o lugar, día e hora da reunión. Ámbalas partes conveñen en dar coñecemento á comisión paritaria de cantas dúbidas, discrepancias e conflictos puidesen producirse como consecuencia da interpretación e aplicación do presente convenio. A comisión paritaria resolverá tamén as discrepancias trala finalización do periodo de consultas en materia de inaplicación do convenio colectivo, para o que disporá do prazo establecido no artigo 82.3 do Estatuto dos Traballadores. O procedemento a seguir para a efectiva resolución das discrepancias nesta materia será o establecido na disposición derradeira primeira de este convenio en canto á convocatoria das partes e o sometemento á mediación do AGA. Disposicións derradeiras Primeira.–Cláusula de acollida ao AGA. Ante a importancia que pode ter a resolución pacífica dos conflictos laborais a elaboración do Acordo Interprofesional Galego sobre procedimentos extraxudiciais de conflictos colectivos de traballo (AGA), asinado entre a Confederación de Empresarios de Galicia e as organizacións sindicais CIG, CC. OO. e UXT, as partes asinantes deste convenio, durante a vixencia do mesmo, acordan someter-se ás disposicións contidas no AGA nos propios termos en que están formuladas. Coa finalidade de buscar unha avinza conciliatoria e como trámite previo á formalización, ante a autoridade laboral administrativa ou xudicial que corresponda, de calquera situación conflictiva, calquera que sexa a súa natureza, as partes firmantes, de acordo coa representación que ostentan, obríganse, no se propio nome e no dos seus representados a someter a tratamento conxunto da comisión paritaria calquera discrepancia que, afectando a máis de un traballador individual ou colectivamente considerado, derive ou esté relacionada coa interpretación ou aplicación do presente convenio, durante a vixencia do mesmo. Recibida a comunicación pola outra parte, a reunión conxunta da comisión paritaria celebraráse dentro dos dous días laborais seguintes. A data e hora será fixada conxuntamente por ambas partes, logo do cal, cada unha delas procederá a convoca-los seus membros. Os acordos adoptaranse conxuntamente entre as dúas representacións, e serán efectivos desde a mesma data da reunión en que se adopten, levantándose acta ó efecto, que será firmada polas dúas representacións. Caso de non chegarse a acordo, ambas partes, someteránse obrigatoriamente á mediación do AGA. TERCEIRA.–Táboa de adaptación das categorías actuais e niveis salariais ó novo convenio para o persoal que ten contrato en vigor á data da firma aplicables desde o 01 de xaneiro de 2015: ANEXO I.–TÁBOA SALARIAL ANUAL En todo caso, o nivel 1 de cada grupo non poderá ser inferior ó establecido no convenio colectivo de industrias de carpintería e ebanistería da provincia da Coruña que esté vixente en cada momento.